Výrok (logika)

Výrok je výraz, ktorý má práve jednu pravdivostnú hodnotu. Výrokmi nie sú opytovacie, rozkazovacie, zvolacie a neúplné vety. 

V matematickej logike je výrok čokoľvek v jazykovom tvare, čo vyjadruje nejaké tvrdenie, alebo čokoľvek v jazykovom tvare, čomu možno priznať pravdu alebo nepravdu. Výrok je taká gramatická veta, pre ktorú má zmysel otázka na jej platnosť (správnosť, pravdivosť), t. j. otázka, či ten výrok platí, alebo či ten výrok neplatí. Namiesto slov platí a neplatí používajú sa aj slová správny a nesprávny alebo pravdivý a nepravdivý. Z hľadiska platnosti rozoznávame teda výroky platné a neplatné. 

pravdivý - „platí“ má pravdivostnú hodnotu (1)

nepravdivý – „neplatí“ má pravdivostnú hodnotu (0)
Vo výrokovej logike je výrok výraz, ktorým sa tvrdí, že niečo je, alebo nie je (že niečo bolo, alebo nebolo, bude, alebo nebude), za predpokladu, že o tomto tvrdení možno rozumne povedať, že je pravdivé, alebo že je nepravdivé. Výroková logika rozlišuje jednoduché výroky a zložené výroky.

Zložený výrok 
Zložený výrok je vo výrokovej logike výrok, ktorý vznikne z jednoduchých výrokov (prvotných formúl) aplikáciou jednej alebo viacerých logických spojok (funktorov).Na základe definície výrokovej formuly môžeme povedať, že zložený výrok je výroková formula, ktorá súčasne nie je prvotnou formulou a teda obsahuje zložky, ktoré sú sami prvotnými formulami.Základnými výrokovými operáciami, pomocou ktorých možno tvoriť zložené výroky, sú 

negácia ( )
konjunkcia ()
disjunkcia ()
implikácia ()
ekvivalencia ()

Slovné príklady 
Konjunkcia „Idem do školy a prší.”

Disjunkcia  „23 alebo 6 je prvočíslo”

Implikácia „Ak vonku sneží, tak nejdem do práce.”
Ekvivalencia „V sobotu pôjdeme do lesa práve vtedy, ak v nedeľu pôjdeme na návštevu."

Jednoduchý výrok 
Jednoduchý (elementárny alebo atomický) výrok je výrok, ktorý neobsahuje logické spojky. Je logicky nedeliteľný a je reprezentovaný výrokovými premennými (alebo výrokovými symbolmi).

Slovné príklady 
„volám sa Marek”

„včera pršalo”

„71 je prvočíslo”

Negácia 
Negácia je logické prevrátenie hodnoty alebo výroku. Označuje sa znakom   alebo apostrofom za výrokom '. Ak máme výrok A, potom negácia výroku  môže vyzerať takto A alebo A' . Slovne negáciu vytvoríme tak, že pred výrok povieme „Nie je pravda, že ... .“ , alebo pomocou predpony „ne ..“, slovného spojenia „nie je“.

Slovné príklady 
ak výrok A  je „mám auto”, tak A´ je „nemám auto”
ak výrok  A ∨ B je „mám auto alebo motorku”, tak (A ∨ B)´ je „nemám auto ani motorku”
ak výrok A  B  je  „ak mám, auto tak mám aj motorku”, tak (A  B)´ je „mám auto, ale nemám motorku”

Referencie

Zdroje 
 

Logika